Boerpot vir diewe in AustraliëFoto: Brisbane Times Diewe in Australië het Oujaarsaand ongeveer 75 kg goud en silwer uit ŉ huis in Brisbane gesteel. Christopher Lunt (31), ŉ weermagkorporaal, het op Oujaarsaand van ŉ partytjie teruggekeer by die huis en gesien sy huis is geplunder. Diewe het ŉ kluis oopgebreek en die goud en silwer gesteel. Lunt se versameling was glo onveer AUS $200 000 (sowat R1.8 miljoen) werd. “Dit is die afgelope 10 jaar van my lewe se spaargeld,” het Lunt aan die Brisbane Times gesê. “Twee ontplooiings na Irak en Afghanistan, alles weg.” Dit is nie duidelik of die diewe net toevallig op die goud en silwer afgekom en of hulle die huis spesifiek geteiken het nie. -SAPA